पुलिस विभाग द्वारा चलाए जा रहे नशे के खिलाफ अभियान के तहत शनिवार देर सायं गश्त के दौरान पुलिस टीम ने झोपड़पट्टी मीना बाजार निवासी नंहे लाल पुत्र इतवारी लाल, दीपक पुत्र कन्हैया लाल व स्ट्रांग फार्म, बमनपुरी निवासी विजेंद्र सिंह पुत्र श्याम सिंह के पास से 102 पाउच कच्ची शराब तथा रोडवेज के पास से मुच्छी लाल पुत्र राम स्वरूप के पास से 55 पव्वे अंग्रेजी शराब के बरामद किए। थानाध्यक्ष राजेश पांडेय ने बताया चारों अभियुक्तों के खिलाफ 60 आबकारी अधिनियम के तहत मुकदमा दर्ज कर लिया गया है।